钦定古今图书集成/明伦汇编/官常典/第741卷 > 李涞〈子松〉
## 钦定古今图书集成/明伦汇编/官常典/第741卷 > 李涞〈子松〉

按《容城县志》：“涞祖皓，从太祖屡建战功，升保定府后
卫指挥佥事。涞袭职，初授浮图峪守备。甲辰，北兵入
境，涞保障奏绩，晋秩都指挥，寻改右参将。戊申，总兵
镇守辽阳。壬子，以利民献捷，加都督同知，赐金帛。癸
丑，北兵大举复攻浮图，涞以一当十，连战四十馀里，
至八角大虫岭，北兵四起，环围数十重，涞矢尽力竭”，
援兵不至，偕子松俱遇害。事闻，赠少保、左都督，谥“忠
愍”，立祠。